สวัสดีค่ะ​ หนูอายุ23ปีแล้วค่ะ วันที่27ตุลามีเพศสัมพันธ์กับแฟนแล้วหลั่งใน​ พรุ่งนี้เช้า28ตุลาก็เป็นประจำเดือนปกติของทุกเดือนอยู่แล้ว พอถึงวันที่28พฤศจิกายน​ ปกติประจำเดือนหนูจะมาแต่ไม่มา​ หนูก้เลยกลัวว่าจะท้องเลยไปซื้อที่ตรวจมาตรวจในวันที่2ธันวาคม​ แต่ก็ไม่ท้อง​ จนมาถึงตอนนี้วันที่16ธันวาคมประจำเดือนยังไม่มาเลยค่ะ​ มีแต่ตกขาวเป็นน้ำใสๆออกเยอะมากเลยค่ะ​
สวัสดีครับ น้อง ถ้าตรวจการตั้งครรภ์ แล้วผลเป็นลบ แต่ยังประจำเดือนยังขาด แสดงว่ามีความผิดปกติในระดับฮอร์โมนเพศหญิง ทำให้การตกไข่หรือการหลุดลอกของเนื้อเยื่อมดลูกแปรปรวนครับ ซึ่งเกิดได้จากหลายสาเหตุดังนี้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดหากมีตกขาวร่วมด้วย ก็เป็นไปได้ที่จะโอกาสติดเชื้อในบริเวณช่องคลอดร่วมด้วย ดังนั้น ขอแนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ